
	Statistične zanimivosti:
	· V ZDA se dnevno porabi 500 milijonov slamic
· V EU se dnevno porabi 100 milijonov slamic
· Slamice so plastika za enkratno uporabo
· V zadnjem desetletju smo proizvedli več plastike, kot celotno prejšnje stoletje
· Za proizvodnjo plastike se porabi 8% vse izčrpane nafte v letu
· Vsak košček plastike, izdelan v preteklosti, se še ni pričel razkrajati



- predstavitev kampanje –

Znate uživati brez slam`ce?
Dnevno se v EU in ZDA porabi kar 600 milijonov slamic. Plastike, ki nima nobene posebne dodane vrednosti. Pravzaprav plastike za enkratno uporabo.  

Na splošno je uporaba plastike velik globalni problem, katerega pa se še zavedamo dovolj. Dejstvo, da smo v zadnjem desetletju proizvedli več plastike, kot celotno prejšnje stoletje, za sam razkroj le-te pa je potrebna zelo dolga doba. Celo tako dolga, da se vsak košček plastike, ki je bil v preteklosti izdelan, sploh še ni začel razkrajati.
Ob dnevu Zemlje so se mladi koroški taborniki odločili proaktivno pristopiti k zaščiti planeta pred poplavo plastike. S kampanjo »Uživaj brez slam`ce« želijo mlade povabiti k razmisleku glede lastne potrošnje ter jih spodbuditi, da pijačo s kolegi spijejo brez slamic. »Gre za preprost in hkrati hiter ukrep za zaščito našega okolja. Res, da EU namerava v prihodnje sprejeti regulative glede potrošnje plastike za enkratno uporabo, vendar ne potrebujemo čakati na to. Sami lahko že pred tem storimo veliko za naš planet« je povedala Špela Metličar, vodja kampanje.
Kampanjo so pospremili s serijo oglasov na digitalnih medijih, kjer se mladi tudi najbolj zadržujejo. »Kampanjo smo pričeli ob dnevu Zemlje, kateri je hkrati tudi dan tabornikov. Na ta dan se taborniki še posebej trudimo narediti nekaj dobrega za skupnost in naš planet. Odločili smo se, da bomo kampanjo Uživaj brez slam`ce nadaljevali še cel mesec maj, saj želimo doseči čim večji krog ljudi ter tako sprožiti zavedanje, da lahko tudi mali človek soprispeva k veliki stvari« je še dodala Špela.

